— 167 — 



N" 6. 



LI BIELS DESCONNEDS. 



Commencement: 



Celé qui m'a en sa baillie , 



Cui j'aim d'amors, sans trécioie , 



M'a doné sens de cançon faire : 



Por li veul i roumant estraire 



D'un moult biel conte d'aventure ; 



Por celi c'aim outre mesure, 



Vos vel l'istoire commancier. 



En poi d'eure peut Dius aidier. 



Por cho, n'en prent trop grant esmai , 



Mais mostrer vel que faire sai. 



A Charlion , qui siet sor mer 



Se faissait li rois cororner, 



À i cort qu'il ot mandée. 



A i aost fu l'asanblée, 



Moult fu la cors, qu'Artus tint, graus , 



Et la cités bonne et vaillans, 



Quant venus furent li barnés , 



Qui à la cort fu asanblés , 



Grans fu la cors qui fu mandée , 



Quant i fu la cors asanblée , 



Là véisiés grant joie faire 



As jogléors mêles estraire, 



Harpes soner et estriver ; 



As cantéors cançons canter. 



Li cantéor mètent lor cures 



En dire bêles aventures. 



Moult ot en la cort bieles gens; 



Mains cbevaliers d'armes vaillans 



Ot en la cort, je ne mène mie, > 



Si com la letre dist la vie. 



Li rois Aguillars i estoit, 



Cui li rois Artus moult amoit ; 



Et ses frères Los et Unens. 



Li rois Horels et Floriens , 



Bues de Gonefort et Tristrans , 



Gervis de Castre et Eriaans ; 



G. i fu et Béduiers , 



Rois Enaud et quens Riciers ; 



Erec i estoit, li fius Lac, 



Com si fu Lassclos dou Lac ; 



Gales li cauf et Caraés, 



